# NÁRODNÁ RADA SLOVENSKEJ REPUBLIKY

# IV. volebné obdobie

Číslo: 86/2008



720

# UZNESENIE

# NÁRODNEJ RADY SLOVENSKEJ REPUBLIKY

z 5. februára 2008

k správe o priebehu privatizácie Slovenského plynárenského priemyslu, a. s. (tlač 529)

###### Národná rada Slovenskej republiky

**A. b e r i e n a v e d o m i e**

správu o priebehu privatizácie Slovenského plynárenského priemyslu, a.s.;

1. **k o n š t a t u j e**

a) porušenie zákona č. 92/1991 Zb. o podmienkach prevodu majetku štátu na iné osoby v znení neskorších predpisov, spočívajúce v strate možnosti uplatnenia práv väčšinového akcionára Slovenského plynárenského priemyslu, a.s. v dôsledku uzatvorenia akcionárskej zmluvy z  18. marca 2002,

b) porušenie zákona č. 263/1999 Z. z. o verejnom obstarávaní pri výbere privatizačného poradcu a uzatvorení mandátnej zmluvy,

c) vznik finančnej straty vo výške 236 250 000.- EUR spôsobenej zanedbaním rizík pri nerešpektovaní devízovej pozície Národnej banky Slovenska (70% EUR, 30% USD),

d) vznik škody vo výške 257 552 160,- Sk neoprávneným vyplatením odmeny privatizačnému poradcovi,

e) uhradenie nepreukázaných mimoriadnych výdavkov privatizačnému poradcovi a výdavkov tretej strany vo výške 227 321 190,- Sk,

f) uhradenie ďalšej nepreukázanej odmeny privatizačnému poradcovi vo výške 164 878 914,- Sk,

g) pochybenie pri stanovení hodnoty Slovenského plynárenského  
priemyslu, a.s. vo výške cca 100 000 000 000.- Sk, v dôsledku čoho bola cena predávaných akcií výrazne podhodnotená,

h) rozpor so zámerom a postupom privatizácie Slovenského plynárenského priemyslu, š.p., vzatým na vedomie uznesením Národnej rady Slovenskej republiky zo  
14. septembra 2000 č. 1017,

i) pochybenie pri určení privatizácie Slovenského plynárenského priemyslu, š. p. ako nevyhnutného predpokladu v prístupovom procese Slovenskej republiky do Európskej únie;

**C. ž i a d a**

***a) generálneho prokurátora***

prešetriť proces privatizácie Slovenského plynárenského priemyslu a výber privatizačného poradcu,

**b) *predsedu Najvyššieho kontrolného úradu Slovenskej republiky***

vykonať kontrolu hospodárenia s finančnými prostriedkami a majetkom štátu a Fondu národného majetku Slovenskej republiky v procese privatizácie,

***c) vládu Slovenskej republiky***

1. zverejniť všetky zmluvy uzatvorené v mene Slovenskej republiky v rámci privatizácie Slovenského plynárenského priemyslu, a. s.,

2. podať návrh príslušnému súdu na preskúmanie rozhodnutia vlády č. 262  
zo 14. marca 2002 o jeho súlade so zákonmi Slovenskej republiky najmä v bode 2 a v bodoch 8.4 a 8.7.

Pavol P a š k a v. r.

predseda

Národnej rady Slovenskej republiky

Overovatelia:

Ján P o d m a n i c k ý v. r.

Ján C h r b e t v. r.